Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Olen viimaste saadete jooksul rääkinud jüngerdamise vajadusest,
näidates, mida jüngerlus endast kujutab.
Tänasest aga hakkan õpetama sellest, kes jünger üldse on
ja mida jüngriks saamiseks tarvis läheb.
Jagan teiega ikka radikaalseid asju,
mida võib olla raske mõista,
kuna see võib erineda sellest, mida paljudele meist on õpetatud.
Ja samas on see just see, mida Jumala Sõna õpetab.
Nii olen ka tõeliselt elevil sellest.
Tahan aga alustuseks näidata teile üht videot,
mille mu telemeeskond on kokku pannud
ja mis räägib ühest jüngrist, keda oleme jüngerdanud
ja et näidata, kuidas Jumal seda kõike teeb.
Tegu on väga unikaalse looga, mida näete muidugi kohe ise,
aga tahaksin lihtsalt välja tuua,
et meil olid siin - me Colorado piiblikoolis,
mõned õpilased,
kes kohtasid kohvikus ühte meest ja hakkasid talle Jeesusest rääkima
ja jüngerdama teda tervenemise vallas.
See mees tuli seejärel samuti me kooli
ja sai nende samade inimeste, mitte minu palvete peale
täiesti terveks fibromüalgiast ehk lihasreumast.
Ta neelas 17 erinevat tabletti
ja oli täiesti koduseinte vahele aheldatud.
Kuid tänu meie poolt jüngerdatud õpilastele
sai ka selle mehe elu puudutatud.
Tänaseks elab see mees koos oma naisega Indias,
kus nad juhivad meie sealset piiblikooli,
mille ühed teised Charise piiblikooli jüngrid rajasid.
Nad aga võtsid selle kooli nüüd oma juhtimise alla,
tehes seal jüngreid,
kes lähevad välja ja puudutavad inimesi üle India.
Vot selline potentsiaal peitub jüngerluses,
mistõttu vaadake seda väikest videot
ja ma kohtun teiega veel saate lõpus.
Teie ees on Lance Weldgeni tervenemislugu,
kes vaevles fibromüalgia käes.
Ühtlasi on see ka Mike'i ja Rose'i lugu,
kes on lõpetanud Charise piiblikooli
ja kes kohtasid Lance'i kohalikus kohvikus.
Haigus oli leidnud oma vastased.
Tassike tervenemist on valmis.
Weldgenite pere
Väga raske on perena toimida, kui peres on keegi nii haige.
See laastas täiega me elu.
Me lapsed olid murtud.
Ma polnud kunagi näinud oma isa terve ja tugeva mehena.
Ta oli alati haige.
Ma käisin väga paljude arstide juures ja mul diagnoositi fibromüalgia.
Fibromüalgia on muutunud USA's lausa epideemiaks.
Selle all kannatab 3-6 miljonit inimest,
mis tähendab peaagu 1 inimene 50'st.
Kuna fibromüalgia otsesed tekkepõhjused on teadmata,
pole sellele ka otsest ravi.
Samas aga pakub ravimitööstus mitmeid ravimeid,
mis aitavad selle sümptomitega toime tulla.
See toob ravimitööstusele sisse mitmeid miljardeid dollareid.
Fibromüalgiaga kaasneb nii krooniline väsimus
kui ka tervet ihu läbiv pidev valu.
Nii tarbisin väga palju erinevaid rohtusid.
Palvetasime küll tervenemise eest, aga ootasime abi rohtudest.
Lance tarbis 17 erinevat rohtu,
mis oli tõeliselt hirmuäratav.
Olin sisuliselt kodu külge aheldatud.
Olukord läks nii kehvaks, et ma ei saanud enam töölgi käia.
Enne, kui see haigus Lance'i tabas,
oli ta just saanud vabaks aastate-pikkusest alkoholismist
ja ta igatsuseks oli aidata endasarnaseid mehi,
et nad saaks samuti vabaks.
Lance oli usaldusväärne nõustaja,
aga ta valitud amet vangistas ta
ja haaras enda alla meeletute valudega.
Nägin, kuidas ta istus õhtu õhtu järel oma tugitoolis.
Olin muserdatud,
sest mulle meenusid kõik lahedad ajad, mis olid kord olnud
ning rõõmus, täisväärtuslik ja aktiivne elu, mida olime elanud.
Sõitsin kord me maja taga olevast pargist mööda
ja nägin seal üht käsikäes jalutavat paari.
Olin alati ette kujutanud, et me Lance'ga teeme kord sama,
kuniks mulle jõudis kohale, et võib-olla ka mitte.
Jätsin auto seisma ja lihtsalt nutsin.
Võtsin üks päev kõik rohud korralikult sisse,
et saaksin minna kohalikku kohvikusse,
kus ma ikka üle paari nädala käisin.
Mul oli alati mu arvuti kaasas ja ma veetsin seal 1-2 tundi,
et siis minna jälle koju pikali.
Mina ja mu abikaasa olime õpingute ajal
juba profid kohviku külastajad.
Olime üks päev jälle kohvikus, õppides ja lugedes
ning võrreldes oma õppetükke.
Märkasin kohvikus abielupaari, kes istus üksteise vastas
Piiblid pärani laua peal.
Jälgisin neid veidi ja mõtlesin: "Mis toredad inimesed!"
Lance tuli me laua juurde, kus õppisime
ja nägi muidugi ka me avatud Piibleid,
öeldes: "Te loete päris head raamatut."
Vahetasime pisut vastastikku mõtteid, kui hea raamat see tõesti on
ja siis ta läks tagasi oma kohale.
Nähes, kuidas ta maha istus, oli ilmselge, et ta on suurtes valudes.
Käisime seal kohvikus veel mitmeid kordi.
See mees tuli mu juurde ja ütles:
"Olen märganud, et teil on päris raske.
Kas tahaksite sellest rääkida?"
Olin pisut üllatunud, et ta minu vastu huvi tundis,
küsides mu kohta erinevaid asju.
Saime Rosiega jagada talle oma õpingutest Charise piiblikoolis
ja õpetusest, mida olime sealt saanud,
et Jumal tahab, et oleksime terved
ja Ta on oma armust maksnud ka hinna selle eest,
soovides, et me ihud oleks terved.
Kutsusin Lance'i me kooli, sest ma ei tundnud,
et seal kohvikus olnuks õige aeg või koht
palvetada kohe ta eest.
Tundsin, et ta vajab pisut juhatust selles vallas.
Aeg läks ja Lance lubas, et ta tuleb me kooli.
Helistasin talle veel üle, kuid ta ei tulnud.
Hiljem aga sain kõne ta naiselt,
kes ütles, et Lance on kohutavates valudes.
Olin kõveras oma voodis ega saanud sealt väljagi,
sest valud olid nii suured.
Mõistsime, et seeon eeldavasti saatana tegu,
kes ei tahtnud, et ta tuleks me kooli.
Otsisime välja teatud "abivahendid", et vältida tulevikus sama loo kordumist
Luuka 10:19: "Vaata, ma olen andnud teile meelevalla
kõndida vaenlase kogu väe peal ja miski ei tee teile iial kahju."
Õhutasime teda hakkama käima hommikustes tundides.
Ta ei tahtnud, et teda viiksin, vaid ta läks ise sinna.
Kohtusin fuajees Michael'iga,
kes ütles, kuhu tundidesse pean minema,
Ütlesime, et palvetame peale tunde tema ja ta tervenemise eest.
Seal õpetati asju, mida ma polnud väga kuulnud
ei kirikukantslist, mujalt ega inimestelt, kellega olin suhelnud.
See kõik oli midagi uut ja värsket mu jaoks.
Nad saatsid mu neljandasse tundi,
öeldes, et palvetavad mu eest peale seda.
Läksime peale tunde ühte tühja klassi.
Lihtsalt istusime maha ja selgitasime mõne minuti,
mida Jumala Sõna tervenemise kohta ütleb.
Mida see ütleb selle kohta,
et Jumal tahab, et oleksime terved ja oleksime seda kohe praegu.
Rääkisime, kuidas Jeesus on maksnud hinna ta tervenemise eest
ja seda kohe praegu.
Ja siis ta küsis midagi väga olulist mu käest.
Ta küsis, kas mu sees ja elus on midagi,
mis takistaks mul võtmast vastu seda tervenemist,
mida Jeesus tahab mulle anda.
Jumal pani mu südamele mõtte,
et äkki Lance ei tunne end väärilisena võtta vastu seda tervenemist,
mistõttu küsisin:
"Lance, kas tunned, et oled väärt võtma vastu tervenemist?"
Ma ei tea.
Oled sa piisavalt väärtuslik?
Ja siis see jõudis mulle kohale.
Olin küll pidanud end vääriliseks, aga kui see mõte mulle kohale jõudis,
tajusin, et see ongi koguaeg olnud mu probleemiks.
Küsisin, kas võin palvetada ta südame eest?
Palusin, et iga vale, mis on juurdunud ta südamesse,
saaks kõrvaldatud.
Ja siis ma otsekui nägin ja tajusin,
kuidas Jumala sõrm kirjutas ta südame kohale "Poeg".
See puudutas Lance'i väga sügavalt.
Mäletan, kuidas Michael oli kohvikus küsinud mu käest,
kas olen palunud, et Jeesus tervendaks mu
ja ma vastasin: "Loomulikult. Palun seda iga päev."
Vastasin isegi pisut üleolevalt,
aga ma polnud kunagi palunud tervenemist sellisel moel.
Avastasime, et Lance kogeb teatud väärtusetuse tunnet.
Sügaval mu südames oli kui üks suur jääkamakas
ja ma isegi ei teadnud, et see seal on.
Kuid siis, just sel hetkel, ma tajusin, et see on seal
ja olin valmis sellest loobuma.
Niipea, kui seda tegin, jätkasid teised palvetamist
ja tervenemine võttis maad mu ihus.
Nad kõnetasid palves mu ihu.
Võtsime meelevalla valu üle ja käskisime sel minna.
Nad tegid asju, millest ma polnud varem kuulnud.
Nad ajasid minust saatanat ehk siis haiguse vaime välja
ja kuulutasid mu ihu üle,
et see hakkaks jälle toimima selliselt, millisena see oli loodud.
Nad käskisid mu ihul teha seda kõike.
Nad võtsid meelevalla mu füüsilise ihu üle
ja käskisid kõigel halval lahkuda.
Ma polnud selliseid asju
üheski teises koguduses varem näinud,
nii et see oli minu jaoks totaalselt uus kogemus.
Kui olime lõpetanud, palusin Lance'l tõusta püsti.
Kuidas sa end tunned?
Ma ei pidanud enam haarama toolist kinni või vaaruma.
Tõusin püsti nagu tavaline inimene.
Nad käskisid mul tõusta ja ma tõusin,
olles täiega üllatunud,
et sain nii kergesti püsti.
Nad käskisid mul kontrollida kogu oma ihu üle,
mida ma ka tegin.
Ma otsekui skaneerisin oma ihu läbi.
Ja siis see jõudis mulle kohale.
Ma ei tunne enam valu.
Ma ei tunne enam mingit valu.
Mu valu oli selleks hetkeks täielikult läinud.
Täielikult läinud.
Hakkasin hõiskama Jumala poole ja nad hõiskasid ühes minuga.
Kiitsime ja ülistasime Jumalat kõige eest, mis oli just juhtunud.
Tänu Jumalale!
Hiljem kodus
Kallis, püsi siin.
Mis sa arvad?
Vaata seda!
Mike ja Rosie palvetasid mu eest
ja ma olen terve!
Tänu Jumalale! Ma olen terve!
Ta oli järgmine päev taas jalul
ja teda ei saanud enam hoida eemal Charise piiblikoolist.
Ta käis seal iga päev.
Lance'st sai peale tervenemist Charise piiblikooli täisajaline õpilane.
Tema klassiruumis omandatud teadmised
ja uskliku meelevald haiguse üle
omasid eesootavate aegade suhtes ülimalt suurt tähtsust.
Jah, ma kogen siin aegajalt valu
ja olen siis mõelnud: "Oo ei, see on tagasi!"
Kuid siis asendan selle mõtte koheselt:
"Ei, ei, pole see midagi tagasi! Saatan lihtsalt kiusab mind,
mistõttu pean käskima tal jätta mind rahule
ja minema tagasi sinna, kust ta tuli."
Punkt.
Ma pole pidanud temaga sõdima ega midagi.
Olen lihtsalt käskinud tal lahkuda.
Kuna sain koolis nii täidetud Jumala Sõnaga,
teadsin ka, mida sellistel puhkudel teha,
sest mul on see meelevald.
Lance lõpetas Charise piiblikooli 2009. aastal
ja leidis oma uue missiooni täisajalise nõustajana
meestele mõeldud "Uus elu"-programmis.
Seda programmi juhivad
Charise piiblikooli õpilased ja lõpetajad.
Tegu on aastase programmiga, milles osalejad elavad koha peal
ja mis on mõeldud nii kodututele kui kroonilistele sõltlastele.
See on üks väga viljakas tööpõld.
Saan juhtida inimesi võtma Jeesust vastu.
Igal nädalal võtab mõni mees Jeesuse vastu.
Ühtlasi saan paluda nende Püha Vaimuga täitumise pärast
nii et see on üks võrratu lugu, millest osa saada.
Lance nõustab mehi nii nagu varemgi.
Seekord aga teeb ta seda Püha Vaimu väes.
Ta näeb iga nädal meeste tervenemisi ja taastumist.
Saatan, meie vaenlane,
püüab läbi haiguse tappa, varastada ja hävitada.
Hakates aga mõistma oma Jumala-suhte tõelist sisu,
avastas Lance, et Jumal tahab, et oleksime terved
ja võiksime elada täisväärtuslikku, rikkalikku elu.
Milline ime!
Sain oma isa tagasi.
Meie suhe ei lõppe kunagi,
sest üks päev me läheme koos ka taevasse
ja saame olema seal koos.
Aamen, aamen.
Kas pole mitte imeline?
Tunnistus, mida äsja nägite, kätkes endas vaid Lance'i tervenemist
ja seda, kuidas temast endast sai samuti me piiblikooli õpilane.
Aga sellest ajast peale liitus Lance ka meie Springs'i Päästemissiooniga,
mille algatasid samuti kunagised Charise piiblikooli jüngrid.
Springs'i Päästemissioon
on suurim heategevuslik organisatsioon,
mis aitab kaasa Colorado Springs'i vaeste olukorra leevendamisele.
Colorado Springs'i linnapea ütles, et nad teevad imelist tööd.
Nad jagavad välja suurel hulgal toitu.
Nad on jaganud välja üle 1,5 miljoni toiduportsu.
Ühtlasi jagavad nad rahvale mööblit ja muid asju,
aidates taastada inimeste elusid.
Ühtlasi korraldavad nad kursuseid, kus Lance on ka üheks nõustajaks.
Neil on oma rehabiliteerimis-programm,
mille käigus Lance aitas ka inimesi, tehes seda mõnda aega.
Täna aga on Lance koos oma naisega Indias,
kus nad võtsid üle
ühe teise abielupaari poolt alustatud Charise piiblikooli.
Kool tegutseb seal nüüd juba neljandat aastat.
Kolmandat või neljandat aastat ja Lance ning Jerry juhivad seda.
Sealse kooli lõpetajad aga on läinud üle India laiali,
et jagada evangeeliumi seal, kus seda pole kunagi kuuldud
ja kus on sügavalt juurdunud kõik teised usundid.
Need inimesed lähevad sinna
ja korraldavad teenistusi ning teenivad inimesi.
See on kui kivikese viskamine vette,
mis põhjustab palju kaugele ulatuvaid laineid.
See on just see,
mis sünnib läbi jüngerdamise siin, Colorado Springs'is.
Olen nii põnevil sellest.
Nähtud video põhjal ma otsekui illustreerisin teile jüngerdamist,
mitte ainuüksi ei räägi sellest.
Olen siiani vaid õpetanud sellest,
kuid usun, et oluline on näidata seda ka mitte vaid teoorias.
Näidata teile inimesi, kes reaalselt jüngerdavadki.
See on miski, mis toimib reaalselt.
Piisas vaid ühest abielupaarist,
kes kontakteerus ühe mehega kohvikus
ja väga paljude inimeste elud said muudetud.
Isegi inimesed üle India saavad sellest täna mõjutatud,
kuna leidus neid, kes tegid jüngreid.
Charise piiblikooli õpilased hakkasid 1996. a. pakkuma võileibu
Colorado Springs'i parkides ja sildade all elavatele kodututele.
Peagi avasid nad toidupanga
niigi juba kitsaks jäänud piiblikooli ruumides.
Neil polnud aimugi,
et need väikesed sammud viivad kord organisatsiooni sünnini,
mille aastane eelarve on enam kui 2 miljonit dollarit.
Springs'i Päästemissioon tähistab oma 14-tegevusaastat,
mille käigus on kingitud lootust ja päästetud elusid.
Selle aja jooksul on valmistatud näljastele ja kodututele
üle 1 miljoni 450 000 toidukorra,
et pakkuda lootust ja võimalust paremaks eluks
läbi taastustprogrammide, hädaabi, nõustamise ja tööalase väljaõppe.
Tegu on kaastundlike inimestega,
kes on kuulnud Andrew kõnesid Jumala armastusest
ja läinud ning jaganud seda teistegagi.
Rohkem infot kogu loo kohta leiate ekraanil olevalt kodulehelt.
Muuda oma elu ja maailma!
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Teine CD kogu seeriast on "Kes on jünger?"
Täpsem tellimisinfo ekraanil.
Kogu kursus on tellitav ka paketina,
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku
või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Ühtlasi tahame teavitada sind Andrew eesootavatest koosolekutest,
mille kohta leiad täpsemat infot www.awme.net
Täpsem info kõige kohta on leitav www.awme.net
ENNE
Vihkasin lapsena Jumalat,
kuna ta lasi meil väidetavalt kogeda raskusi,
et teha meid tugevamaks.
"Saad terveks, kui see on Jumala tahe.
Kui ei, siis ei."
Kuuldes, kuidas inimesed ütlesid:
"Jumal püüab sulle õpetada midagi."
"Te ei tervenda kõiki, aga vaid osasid inimesi."
Kuulsin inimesi rääkimas mingist Jumala erinevast plaanist
ja nende haigeks tegemisest.
Mind kasvatati stiilis: "Küll Jumal alles teeb sulle!"
Tundsin, et Jumal karistas mind.
Mu kodukogudus panustas kõvasti vaid välisele esitlusele.
Olid enese teadmata täiega käsumeelne inimene.
Täiega laastatud käsumeelsuse poolt.
Mu meelsus ja arusaam kesendusid vaid käsuseadusele.
Keskendusin alati vaid käskudele.
Kaelani religioonis sees.
Ma kasvasin üles kirikus.
Me kirik oli hästi käsumeelne.
Mul on baptisti taust.
Mul on katolik taust.
Ma olin pastori tütar.
Olin misjonäride laps kasvades üles misjonipõllul.
Kuulsin terve elu Piiblist ja sain 4-aastaselt päästetud.
Olen olnud kirikus alates 5-eluaastast.
Sain päästetud 8-aastaselt,
kuid vaid selleks, et pääseda põrgust.
Sain päästetud ja jäin kinni.
PÄRAST
Kuulsime Andrew Wommacki selgitusi.
Andrew tõestas seda kõike Piibli põhjal.
Keegi polnud mulle kunagi Piiblit nii eriliselt lahti seletanud.
See muutis mind seespidiselt.
Olen täiesti teine inimene.
Kui ma lõpuks tõde kuulsin, oli see vinge
ja on tänaseni imeline!
See õpetus vabastas.
See kõnetas mu südant, et me patte ei kanta meie arvele.
See kõik on nii loogiline.
Piibel on nüüd loogiline mu jaoks
ja Andrew teeb selle kõik nii selgeks, mida ma Piiblist loen.
Me ei pea ponnistama selleks, et omada suhet Jumalaga,
sest Ta armastab meid.
Religioon kadus õhku ja asemele tuli suhe.
Kõik, mida oled kogu elu õppinud, jõuab lõpuks kohale.
Jumala Vaim langes mu üle ja kõik oli korraga selge.
Kõik loksus paika ja kõik oli korraga nii ehe ja mõistetav.
Sa saad enda sees selle ilmutuse.
Istusin tee ääres ja nutsin.
Piibel oli korraga nii mõistetav.
Ma elan täna Jumala õnnistustes.
Mu elu muutus.
Paremuse poole.
Elu on läinud ainult paremaks.
Elu on hea, kui on lootust.
Jumal on hea.
Meil on nüüd elu igas valdkonnas, mida meil varem polnud.
Ma leidsin võidu,
mida meil varem polnud.
Olen nii tänulik ta pühendumise eest Jumalale,
sest ma saan lõigata selle vilju.
Andrew Wommack Teenistus - muutes maailma üks elu korraga
Muuda oma elu
Muuda maailma
Tõlge: Anne-Ly Raukas
Andrew Wommack Teenistus